als_Latn dik_Latn ron_Latn
Nën kryesimin e Nadeem Ilahi, misioni zhvilloi takime në nivel teknik me drejtorë të departamenteve kryesore në ministrinë e Financave
Vijojnë takimet e Misioni i Fondit Monetar Ndërkombëtar me autoritetet shqiptare, në qendër të të cilave janë zbatueshmëria e rekomandimeve, gjendja e financave publike gjatë muajve të parë të këtij viti, ndjekja e të dhënave të borxhit publik, ecuria e reformës së pensioneve, por edhe projektet për zhvillimin e investimeve të huaja.
Nën kryesimin e Nadeem Ilahi, misioni zhvilloi takime në nivel teknik me drejtorë të departamenteve kryesore në ministrinë e Financave, ku u diskutua mbi zhvillimet e fundit makroekonomike dhe perspektivën e rritjes, strukturën e qëndrueshmërinë e borxhit, si dhe mbi strategjinë e menaxhimit të borxhit të brendshëm dhe të jashtëm, transmeton Agjencia Telegrafike Shqiptare.
Prej disa ditësh në Tiranë, misioni do të zhvillojë takime me autoritetet më të larta në vend, Guvernatorin e Bankës së Shqipërisë, Genti Sejko, me Kryeministrin Edi Rama dhe me Ministrin e Financave, Shkëlqim Cani.
Në fund të këtyre takimeve, që sipas axhendës, parashikohet të zgjasë 2 javë, pritet edhe një dalje publike e Misionit, Ministrit të Financave dhe Guvernatorit të Bankës së Shqipërisë.
E.Memushi
als_Latn als_Latn als_Latn als_Latn als_Latn bem_Latn